Bibi Andersson

Berit Elisabeth «Bibi» Andersson (1935–2019) var en svensk skuespiller. Hun medvirket i flere av Bergmanns filmer, deriblant Persona (1966) som innbrakte henne en Guldbagge. 
Hun medvirket i over 100 film- og TV-produksjoner.


== Biografi ==


=== Familie ===
Andersson var gift tre ganger. Hennes første mann var regissøren Kjell Grede; hennes andre mann var politikeren Per Ahlmark. I 2004 giftet hun seg med legen Gabriel Mora Baeza.Andersson ble rammet av et kraftig hjerneslag i 2009. Dette førte til at hun mistet store deler av taleevnen, ble svært lammet i den ene siden og måtte sitte i rullestol. Hun døde 14. april 2019, 83 år gammel.


=== Utdannelse ===
Bibi Andersson var først elev ved Terserus teaterskola, og kom inn ved Dramatens elevskola i 1954.


=== Yrkesliv ===


==== Teater ====
Hun var engasjert ved Malmö stadsteater i årene 1956–1959, og ved Dramaten 1959–1962 og fra 1963.
I Ingmar Bergmans regi ved Dramaten spilte hun hovedrollen i Eugene O'Neills Lang dags ferd mot natt (1988), rollen som Mor Åse i Peer Gynt (1991) og rollen som Paulina i William Shakespeares Vintereventyret (1994).


==== Film og fjernsyn ====
Hun filmdebuterte 1951 i en reklamefilm for såpe som Bergman regisserte, og ble etter hvert en av hans ledende skuespillere. Etter biroller i Sommernattens smil (Sommarnattens leende, 1955) og Det syvende segl (Det sjunde inseglet, 1956) kom hennes allsidighet til uttrykk i roller fra den spillevende unge haikeren i Jordbærstedet (Smultronstället, 1957), til den kriserammede sykepleieren i Persona (1966) mot Liv Ullmann. Disse og to senere Bergman-filmer, En passion (1969) og Berøringen (The Touch, 1971), gjorde henne til et verdensnavn, og hun har siden medvirket i en lang rekke filmer i Norden og internasjonalt, blant annet Brevet til Kreml (The Kremlin Letter, 1970) av John Huston og Quintet (1979) av Robert Altman. Hun hadde den kvinnelige hovedrollen i Lasse Glomms Svarte fugler (1983). I 2007 medvirket hun i to av spillefilmene om Arn, basert på Jan Guillous trilogi fra korsfarertiden.


== Priser og utmerkelser ==

Hun ble tildelt en rekke priser i sin skuespillerkarriere, blant annet Svenska Dagbladets Thaliapris i 1962 og Sølvbjørnen i 1963. 
For sin hovedrolle i Bergmans Persona (1966; med Liv Ullmann i den andre hovedrollen) vant hun en Guldbagge, og ble deretter tildelt prisen som beste skuespillerinne under utdelingen av National Society of Film Critics Awards i USA. Bibi Andersson var dessuten nominert i kategorien beste utenlandske skuespillerinne ved BAFTA-utdelingen.Hun fikk O'Neill-stipendiet i 1988.
Hun fikk to nye Guldbagger på 2000-tallet for birollene i henholdsvis Det blir aldrig som man tänkt sig (2001) og Elina – som om jag inte fanns (2004).I 2006 mottok hun Ibsenstatuetten for sin tolkinger av Ibsens kvinneskikkelser.Etter sin rolleprestasjon i filmen Arn: Tempelridderen (2007) mottok hun en Guldbagge for beste kvinnelige birolle.


== Selvbiografi ==
I 1996 utgav hun selvbiografien Ett ögonblick.


== Filmografi ==


=== Filmer (i utvalg) ===

2008 – Arn - Riket ved veiens ende (Arn - Riket vid vägens slut)

2007 – Arn - Tempelridderen (Arn – Tempelriddaren)

2002 – Elina - som om jeg ikke fantes  (Elina - som om jag inte fanns)

2000 – Det blir aldri som man har tenkt seg (Det blir aldrig som man tänkt sig)

1994 – Drømspel (Drömspel)

1984 – Berget på månens bakside (Berget på månens baksida)

1980 – Marmeladeopprøret (Marmeladupproret)

1979 – Airport '79 Concorde (The Concorde: Airport '79)

1979 – Twice a woman

1979 – Barnförbjudet

1971 – The Touch - Berøringen (The Touch)

1968 – Svarte palmekroner (Svarta palmkronor)

1966 – Syskonbädd 1782

1966 – Ön

1966 – Persona

1964 – For ikke å snakke om alle disse vakre kvinner (För att inte tala om alla dessa kvinnor)

1962 – Älskarinnan

1961 – Lystgården (Lustgården)

1960 – Bryllupsdagen (Bröllopsdagen)

1960 – Djevelens øye (Djävulens öga)

1958 – Du er mitt eventyr (Du är mitt äventyr)

1958 – Nær livet (Nära livet)

1958 – Ansiktet

1957 – Sommerhus søkes (Sommarnöje sökes)

1957 – Jordbærstedet (Smultronstället)

1957 – Det syvende segl (et sjunde inseglet)

1956 – Egen inngang (Egen ingång)

1956 – Siste paret ut (Sista paret ut)

1955 – Sommernattens smil (Sommarnattens leende)

1955 – Flickan i regnet

1954 – En natt på Glimmingehus

1954 – Herr Arnes penger (Herr Arnes penningar)

1953 – Vingeslag i natten (Vingslag i natten)

1953 – Dumbom

1952 – Ubåt 39


=== Fjernsyn (i utvalg) ===

1981 – Linje lusta (TV-teater)

1981 – Antigone (TV-teater)

1981 – Skapelsens krona (TV-teater)

1976 – En dåres försvarstal (TV-serie)

1973 – Scener fra et ekteskap (Scener ur ett äktenskap)


== Referanser ==


== Eksterne lenker ==
(en) Bibi Andersson på Internet Movie Database 
(sv) Bibi Andersson i Svensk Filmdatabas 
(da) Bibi Andersson på Filmdatabasen 
(da) Bibi Andersson på danskefilm.dk 
(da) Bibi Andersson på danskfilmogtv.dk 
(da) Bibi Andersson på Scope 
(fr) Bibi Andersson på Allociné 
(en) Bibi Andersson på AllMovie 
(en) Bibi Andersson hos Turner Classic Movies 
(en) Bibi Andersson hos The Movie Database